अहिल्या की तरह शिला बनी जनता सहती रही शीत, ताप, वर्षा, कितने शासक आये कितने गये किसी ने सताया किसी ने सहलाया लेकिन उसके मुख से निकली न आह, न वाह, क्यों की वह तो एक शापित शिला थी, उसे इंतज़ार था केवल एक राम का जो उसको फिर जीवन्त कर दे. उसकी व्यथा से द्रवित हो कलियुग में भी आया एक राम पर उसका स्पर्श धड़ तक ही दे पाया स्पंदन, पैर पाषाण ही रहे क्योंकि वह था कलियुग का राम, सतयुग का नहीं जिसके स्पर्श से शिला संपूर्ण जीवन्त अहिल्या बन गयी .